ŉ Vrou van die Oos-Kaap is in hegtenis geneem nadat sy glo ŉ jaar gelede ŉ babatjie in Gauteng ontvoer het. Die kind is ongedeerd.
Die drie weke oue babadogtertjie is verlede jaar in Augustus uit haar ouerhuis in Edenpark, suid van Johannesburg, ontvoer terwyl sy saam met haar ouers geslaap het. Die verdagte het glo toegang tot die plakkershut gekry deur ŉ kleinerige gat in die huis se sinkmuur te sny.
“Ons het aanvanklik inligting gekry dat die verdagte in Tokoza woon, maar sy het gevlug toe die polisie na haar begin soek het,” het Ndobe gesê. Die vrou het vir ŉ jaar lank die polisie ontduik.
Chris Botha, ŉ woordvoerder van Netcare 911, sê die ongeluk het in Oranjesig plaasgevind. “Die kind het op die agterkant van die bus geklim en op die buffer gestaan. Die bus was besig om te ry toe die kind gegly en in die pad geval het,” het Botha gesê.
Bombela, die konsor­tium wat die Gautrein bedryf, het aan EWN gesê dit is nog nie bekend wat die probleem was nie, maar dat die drywer wel geforseer was om die noodrem te gebruik. Bombela het om verskoning gevra dat die passasiers vir twee ure lank vertraag is.
ŉ Passasier sê die trein was skaars vyf minute van die Centurion-stasie weg toe hy rook geruik het. Hy sê dieselfde trein het verlede week ook net gaan staan.